b'\n_START_ARTICLE_\nMargareta Gu\xc4\x8dek Zako\xc5\xa1ek\n_START_SECTION_\n\xc5\xbdivljenjepis\n_START_PARAGRAPH_\nKot Zoisova \xc5\xa1tipendistka je z odliko zaklju\xc4\x8dila naravoslovno matemati\xc4\x8dno srednjo \xc5\xa1olo v Celju (sedanja Gimnazija Lava) in nato 1989 vpisala raziskovalni \xc5\xa1tudij biologije na BF v Ljubljani, smer ekologija. \xc5\xbde tekom \xc5\xa1tudija je bila zelo aktivna organizatorka in tudi vodja treh mednarodnih raziskovalnih biolo\xc5\xa1kih taborov, kjer je nato kasneje nadaljevala svoje poslanstvo tudi kot mentorica v raziskovalni skupini za dolo\xc4\x8danje kvalitete voda s pomo\xc4\x8djo vodnih organizmov. _NEWLINE_Prvi\xc4\x8d se je zaposlila v ameri\xc5\xa1ki farmacevtski korporaciji, kjer je hitro pridobila \xc5\xa1tevilna znanja iz tr\xc5\xbeenja, prodaje in vodenja ljudi, pobli\xc5\xbeje pa se je spoznala tudi z zdravstvenim sistemom v Sloveniji in pa tudi v Evropi ter po svetu. V svoji 17 letni praksi v razli\xc4\x8dnih podjetjih je pridobila naslednje kompetence in znanja iz podro\xc4\x8dij: tr\xc5\xbeenja in prodaje, vodenja, strate\xc5\xa1kega managamenta, upravljanja s kadri, poslovnega razvoja, svetovanja, organizacije dogodkov ter kot vi\xc5\xa1ja predavateljica in mentorica tudi iz vodenja izobra\xc5\xbeevalnih procesov._NEWLINE_Leta 2005 je kot nadgradnjo svoje dolgoletne prakse kon\xc4\x8dala znanstveni magistrski \xc5\xa1tudij podjetni\xc5\xa1tva na Ekonomski fakulteti Univerze v Ljubljani, kjer se je pobli\xc5\xbeje spoznala s teorijo in prakso upravljanja majhnih in srednje velikih podjetij._NEWLINE_Leta 2009 je bila habilitirana za vi\xc5\xa1jo predavateljico za Poslovno ekonomijo. V letih 2010 in 2011 je tako na zasebni Fakulteti za komercialne in poslovne vede v Celju predavala tr\xc5\xbeenje in bila mentorica nekaterim diplomantom.\n_START_SECTION_\nPolitika\n_START_PARAGRAPH_\nNa povabilo Mira Cerarja se je priklju\xc4\x8dila Stranki Mira cerarja in je kandidirala za poslanko v okraju Celje.'